Diari Oficial de la Generalitat Valenciana


Sumari del DOGV 6508, del 27-04-2011 (2011/4231)

Notificació de la sentència dictada en el judici ordinari número 674/2010.
--------------------------------------------------------------------------

### Dades del document

Número de DOGV
:   6508

Data del DOGV
:   27-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4231


Organisme emissor
:   Jutjat de Primera Instància i Instrucció Número 4 de Nules

Tipus de document
:   Edicte

Notificació de la sentència dictada en el judici ordinari número 674/2010. [2011/4231]  
Procediment ordinari 000674/2010  
De: Caixa d'Estalvis de València, Castelló i Alacant. Bancaixa.   
Procuradora: Eva María Pesudo Arenós.  
Contra: Vicente Rochera Castro.  
Procurador/a: -  
En aquest procediment de judici ordinari 674/10, seguit a instàncies de Caixa d'Estalvis de València, Castelló i Alacant, Bancaixa, contra Vicente Rochera Castro, s'ha dictat la sentència que té l'encapçalament i la dispositiva que, literalment, són com segueix:  
«Sentència  
Jutgessa que la dicta: Susana Serra Alonso.  
Lloc: Nules.  
Data: 7 de març de 2011.  
Part demandant: Caixa d'Estalvis de València, Castelló i Alacant. Bancaixa.   
Advocat: Ricardo Aguileiro Gumbau.  
Procuradora: Eva María Pesudo Arenós.  
Part demandada: Vicente Rochera Castro.  
Advocat: -  
Procurador: -  
Objecte del judici: reclamació d'una quantitat procedent d'un contracte de targeta Visa concertat entre les parts.  
Antecedents de fet:  
Primer. Que la procuradora dels tribunals Eva María Pesudo Arenós, en nom i representació de Caixa d'Estalvis de València, Castelló, Alacant, Bancaixa, va presentar el 19 d'abril de 2010 una demanda de judici ordinari per a reclamar una quantitat, registrada amb el número 674/2010 contra Vicente Rochera Castro, derivada de l'incompliment d'un contracte de targeta Visa concertat entre les parts, i en la qual després d'adduir els fets i fonaments de dret que estimava pertinents a la seua reclamació, acabava sol·licitant que es dictara sentència "que condemnara el demandat a pagar la quantitat de 6.126,57 euros, més els interessos al tipus pactat de demora i les costes causades".  
  
Segon. Mitjançant el Decret de 14 d'octubre de 2010 es va admetre a tràmit la demanda i es va concedir el termini de 20 dies al demandat per a contestar a la demanda. Com que no hi va comparéixer el demandat per a contestar a la demanda dins del termini concedit, aquest va ser declarat en situació de rebel·lia processal mitjançant la provisió de 13 de gener de 2011 i es va convocar les parts a l'audiència prèvia de conformitat amb el que disposa l'article 414 de la Llei d'Enjudiciament Civil.  
Tercer. A l'audiència prèvia que tingué lloc el dia 8 de febrer de 2011, va acudir la part demandant degudament assistida d'advocat i representada per procurador, i no hi va comparéixer la part demandada, a pesar que constava citada de forma legal. La part demandant va ratificar la seua demanda, i una vegada obert el tràmit de proposició de prova, la part demandant va proposar que es considerara reproduïda la documental ja aportada amb el seu escrit de demanda. La prova proposada va ser admesa en la seua totalitat i de conformitat amb l'article 429.8 de la Llei d'Enjudiciament Civil, les actuacions va quedar vistes per a sentència, cosa que es verifica a través d'aquest edicte.  
Quart. Aquestes actuacions han sigut tramitades d'acord amb les normes processals que hi són d'aplicació, havent-se observat el compliment de les prescripcions legals, a excepció de la del termini per a dictar sentència, atesa la càrrega de treball que suporta aquesta Jutjat.  
Dispositiva  
Estime de forma íntegra la demanda presentada per la representació processal de Caixa d'Estalvis de València, Castelló, Alacant, Bancaixa, contra Vicente Rochera Castro, i condemne el demandat a pagar a la demandant la quantitat de 6.126,57 euros, més els interessos de demora pactats del 18%, produïts des del dia 1 d'octubre de 2009 i pel temps que transcórrega fins al seu abonament efectiu, com també a pagar les costes processals.  
Mode d'impugnació. mitjançant un recurs d'apel·lació davant de l'Audiència Provincial de Castelló (article 455 LEC).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LEC). Així mateix, per a interposar-lo cal consignar com a dipòsit 50 euros, que s'han de consignar en el compte de dipòsits i consignacions d'aquest Jutjat, amb l'advertència que no s'admetrà a tràmit cap recurs que no tinga el dipòsit constituït i, tot això, de conformitat amb la Llei Orgànica 1/2009, de 3 de novembre.  
Porteu l'original al llibre de sentències.  
Aquesta és la meua sentència, de la qual expediu una testimoniança per a incorporar-la a les actuacions, que pronuncie, mane i firme, Susana Serra Alonso, jutgessa titular del Jutjat de Primera Instància i Instrucció número 4 de Nules (Castelló)».  
I atés que el demandat esmentat, Vicente Rochera Castro, es troba en parador desconegut, s'expedeix aquest edicte a fi que valga de notificació de forma deguda.  
  
Nules, 11 de març de 2011.- El secretari judicial: Manuel Palacios Benítez.